Slovakk ta' 20 sena spiċċa fl-awla tal-Qorti mal-wasla tiegħu f'Malta lbieraħ għax poġġa fil-post fejn iduru l-bagalji, fl-ajruport internazzjonali ta' Malta. Katrenick Lukas kien akkużat li għamel ħsara fi proprjetà ta' ħaddieħor u li daħal f'żona ristretta tal-ajruport mingħajr permess. Huwa ammetta l-akkużi kontrih. Fil-Qorti l-prosekuzzjoni qalet li s-Slovakk ikkopera mal-pulizija u nduna li għemilu kien bluha taż-żgħożija. Il-Maġistrat Josette Demicoli weħlitu multa ta' ftit iżjed minn €2,000 u wissietu li l-konsegwenzi setgħu kienu ta' ħabs. Huwa skuża ruħu mal-poplu Malti.